EkBass/fiwiki-20250220-pages-articles huggingface dataset:
The Islander

The Islander on suomalaisyhtye Nightwishin kappale ja single albumilta Dark Passion Play. Se julkaistiin 21. toukokuuta 2008. Kappaleen on säveltänyt Marko Hietala ja sanoittanut Tuomas Holopainen. Single ylsi Suomen virallisen singlelistan ensimmäiselle sijalle viikolla 22 vuonna 2008. Kappaleesta julkaistiin myös musiikkivideo, jonka on ohjannut Stobe Harju. Video kuvattiin Vammavaaralla Rovaniemellä syksyllä 2007. Videon päähenkilöä esitti näyttelijä Hannu Vuorinen. == Kappaleet == == Kokoonpano == === Yhtye === * Marko Hietala – laulu, akustinen kitara * Anette Olzon – taustalaulu * Emppu Vuorinen – akustinen kitara * Tuomas Holopainen – kosketinsoittimet * Jukka Nevalainen – lyömäsoittimet === Muut === * Troy Donockley – säkkipillit, bodhran, tinapilli * Lontoon filharmoninen orkesteri – orkesteriosuudet * Janne Pitkänen – kansikuva * Tuomas Holopainen, Tero Kinnunen – sovitus * Tuomas Holopainen, Tero Kinnunen, Mikko Karmila – tuotto == Lähteet == Luokka:Vuoden 2007 kappaleet Luokka:Nightwishin kappaleet Luokka:Suomen singlelistan ykköset
Yövartio (Tulen ja jään laulu)

Yövartio () on kuvitteellinen veljeskunta George R. R. Martinin Tulen ja jään laulu -fantasiakirjasarjassa ja siihen perustuvassa Game of Thrones -televisiosarjassa. Yövartion tarkoitus on vartioida Muuria, yli 200 metriä korkeaa seinämää, joka toimii rajamuurina Westerosin Seitsemän kuningaskunnan ja sen pohjoispuolisen ”muurintakaisen alueen” välillä. Veljeskunta suojelee Seitsemää kuningaskuntaa pääasiassa Muurin pohjoispuolella asuvilta villeiltä, mutta on sen lisäksi varautunut kohtaamaan valkeiksi kulkijoiksi kutsuttuja yliluonnollisia olentoja. Valkeita kulkijoita ei kuitenkaan ole nähty sen jälkeen, kun Ensimmäiset ihmiset ja Metsän lapset sotivat niitä vastaan ja karkottivat ne kauas pohjoiseen tuhansia vuosia ennen ajanlaskun alkua. Yövartion palvelukseen saavat liittyä vain miehet. Veljeskunta vaatii liittyjää lausumaan valan, jossa tämä vannoo luopuvansa perheestään, maistaan ja arvonimistään, ja jäsenten tulee myös elää selibaatissa, naimattomana ja lapsettomana. Yövartioon sitoudutaan eliniäksi, ja usein veljeskuntaan liittymistä tarjotaan rikollisille vaihtoehtona vankeus- tai kuolemanrangaistukselle. Veljeskunnan jäsenet pukeutuvat mustaan eivätkä kanna vaakunatunnuksia. Jäsenet viittaavat usein toisiinsa ”mustina veljinä”. Seitsemän kuningaskunnan luokkaerot eivät vaikuta veljeskuntaan, ja kuka tahansa jäsen voi ansaita teoillaan mainetta ja nousta arvoasteikossa. Yövartion ylikomentaja valitaan jäsenten keskinäisellä äänestyksellä. Seitsemässä kuningaskunnassa suhtautuminen Yövartioon vaihtelee: parhaiten veljeskunnan merkitys valtakunnan turvallisuudelle ymmärretään Pohjoisen kuningaskunnassa lähellä Muuria, mutta etelämpänä sitä vähätellään. Kaikkialla etelässä villejä ei pidetä vakavana uhkana eikä valkeiden kulkijoiden paluuseen uskota. Yövartion suuruuden päivät ovat Tulen ja jään laulun tapahtumien aikaan takanapäin, ja veljeskuntaa pidetään usein vanhentuneena, harhaanjohdettuna järjestönä hylkiöineen ja rikollisineen. Alun perin Yövartio rakennutti Muurin puolustukseksi 19 linnaa, joista miehitettiin parhaimpina aikoina kerrallaan 17, mutta Tulen ja jään laulun aikaan valtaosa linnoista raunioituu ja niistä miehitettyjä on vain kolme: Varjotorni, Mustalinna ja Itävartio. Kirjasarjassa Yövartion tapahtumia seurataan aluksi Jon Nietoksen näkökulmasta mutta myöhemmin myös Samwell Tarlyn luvuissa. == Lähteet == == Aiheesta muualla == * Yövartio Tulen ja jään laulu -wikissä * Yövartio Westeros-wikissä Luokka:Kuvitteelliset järjestöt Luokka:Westeros
Taiganruusu

Taiganruusu (Rosa davurica) on ruusujen sukuun kuuluva kasvilaji. Sitä tavataan laajalti itäisessä Aasiassa, kuten Venäjällä, Kiinassa, Korean niemimaalla ja Japanissa. Taiganruusua esiintyy aukeilla paikoilla, kuten esimerkiksi koivumetsissä ja harvakasvuisissa lehtimetsissä. Se kukkii kesäkuun ja heinäkuun välillä. Taiganruusu kasvaa noin 1–1,5 metriä korkeiksi, ja sen kukat ovat väriltään vaaleanpunaisia. == Lähteet == Luokka:Ruusut
Annola

Annola on muun muassa seuraavien suomalaisten henkilöiden sukunimi: * Antti Annola (s. 1989), laulaja * Elina Annola (s. 1985), kirjailija * Johanna Annola (s. 1976), historiantutkija, kirjailija ja yhteiskuntahistorian dosentti * Vesa Annola (s. 1964), kauppaoikeuden professori
Ruth Slenczynska

Ruth Slenczynska (s. 15. tammikuuta 1925 Kalifornia) on yhdysvaltalainen pianisti.Meet Rachmaninov’s last surviving pupil, incredible 99-year-old virtuoso Ruth Slenczynska Classic FM 15.1.2024, viitattu 14.8.2024 Slenczynska syntyi puolalaisten maahanmuuttajien tyttäreksi. Hänen isänsä Josef Slenczynski oli viulisti. Slenczynska teki ensimmäisen konserttiesiintymisensä jo 4-vuotiaana. Vuosi myöhemmin hän piti televisioidun esityksen Ludwig van Beethovenin teoksen tulkinnastaan. 6-vuotiaana Slenczynska teki Euroopan-debyyttinsä Berliinissä. Hänestä tuli myöhemmin yksi aikansa arvostetuimmista Frédéric Chopinin musiikin tulkitsijoista. Hän esitti Wolfgang Amadeus Mozartin duokappaleen pianoa myös soittaneen Harry S. Trumanin kanssa ja esiintyi John F. Kennedyn virkaanastujaisissa. Slenczynska on jatkanut uraansa 2020-luvulle saakka. Hän on tiettävästi viimeinen elossa oleva Sergei Rahmaninovin oppilas. Slencynska julkaisi koronatoimien aikana Youtubessa videoita itsestään soittamassa Beethovenin pianosonaatteja säveltäjän 250-vuotissyntymäjuhlan kunniaksi. Lokakuussa 2021 hän esiintyi Puolan suurlähetystössä New Yorkissa. Slenczynska ilmoitti tehneensä uuden levytyssopimuksen Decca Classicsin kanssa ja julkaisi maaliskuussa 2022 soolopianoalbumin My Life in Music, jossa kuullaan teoksia Chopinilta, Claude Debussylta, Edvard Griegiltä ja Johann Sebastian Bachilta. Slenczynska on julkaissut muistelmateoksen Forbidden Childhood. == Lähteet == Luokka:Yhdysvaltalaiset pianistit Luokka:Yli satavuotiaiksi eläneet yhdysvaltalaiset Luokka:Vuonna 1925 syntyneet Luokka:Elävät henkilöt
Hongkongin avaruusmuseo

Hongkongin avaruusmuseo on vuonna 1980 perustettu avaruusaiheinen museo. Museo kattaa 8 000 m² kokoisen alueen, ja museorakennuksen itäsiipi on ulkomuodoltaan kupolimainen. Rakennus onkin yksi Hongkongin tunnetuimmista maamerkeistä. Museossa on kaksi näyttelyhallia, joista toinen esittelee avaruustiedettä ja toinen astronomiaa. Näyttelyt ovat suurimmalta osin vuorovaikutteisia. Avaruustieteen halli sijaitsee itäsiivessä. Itäsiivessä sijaitsee myös planetaario ja tiloja työpajoja varten. Länsisiivessä sijaitsee toisen näyttelyhallin lisäksi museokauppa ja luentosali. == Kuvat == Tiedosto:Hong Kong Space Museum Lobby 201908.jpg|Eteisaula Tiedosto:Hong Kong Space Museum Hall of Space Exploration 201908.jpg|Näyttelytila == Lähteet == Luokka:Hongkongin rakennukset ja rakennelmat Luokka:Avaruus Luokka:Tiedemuseot Luokka:Planetaariot
Frank Emond

Francis Leroy ”Frank” Emond (21. toukokuuta 1918 Pawtucket, Rhode Island – 10. tammikuuta 2023) oli yhdysvaltalainen sotilaskapellimestari ja käyrätorvensoittaja.CWO4 Francis "Frank" Emond, USN (Ret) Dignity Memorial, viitattu 14.8.2024 Frank Emond American Veterans Center, viitattu 14.8.2024 Emond värväytyi Yhdysvaltain laivaston palvelukseen vuonna 1938. Hän piti laivaston kanssa esiintymisiä Etelä-Amerikassa ja soitti New Yorkin maailmannäyttelyssä 1939 ennen tulemistaan lähetetyksi Havaijille. Emond soitti big bandissa swingmusiikkia. Hän osallistui eri laivojen yhtyeiden jäsenten kanssa konsertti- ja tanssitapahtumaan iltana ennen hyökkäystä Pearl Harboriin.Benjamin Johnson, Pearl Harbor survivor and Pensacola Civic Band conductor dies at 104 years old Pensacola News Journal 11.1.2023, viitattu 14.8.2024 Japanin hyökätessä 7. joulukuuta 1941 Emond oli USS Pennsylvania -aluksella hyökkäyksen todistajana. Tämän jälkeen hän esiintyi laivaston kanssa Välimeren alueella siviileille ja Italiassa olleille joukoille. Toisen maailmansodan päätyttyä Emond eteni kapellimestariksi. Hän jäi eläkkeelle laivastosta vuonna 1968 ja asettui Pensacolaan. Hän oli kymmenen vuoden ajan Naval Air Station Pensacolan siviilityöntekijä. Emond oli laivastosta eläkkeelle jäätyään myös musiikkijohtaja metodistisessa kirkossa.World’s oldest conductor, a 103-year-old Pearl Harbor survivor, leads the US Air Force Band Classic FM 11.11.2021, viitattu 14.8.2024 Vuonna 2011 Emond pyydettiin takaisin johtamaan Pensacola Civic Bandia. Hän pääsi Guinnessin ennätystenkirjaan toukokuussa 2019 vanhimpana esiintyneenä kapellimestarina. Hän rikkoi oman edellisen ennätyksensä 5. marraskuuta 2022 pidetyllä esityksellä.Jonathan Lehrfeld, Pearl Harbor survivor and ‘world’s oldest conductor’ dies at 104 Military Times 12.1.2023, viitattu 14.8.2024 Emond oli kolmesti naimisissa ja hänellä oli kaksi poikaa. == Lähteet == Luokka:Yhdysvaltalaiset kapellimestarit Luokka:Sotilaskapellimestarit Luokka:Käyrätorvensoittajat Luokka:Vuonna 1918 syntyneet Luokka:Vuonna 2023 kuolleet Luokka:Yli satavuotiaiksi eläneet yhdysvaltalaiset
Kilvenkatselmus

Kilvenkatselmus oli Ruotsissa keskiajalla eri paikoissa pidetty maanlain määräämä katselmustilaisuus, jossa joka kesä tarkastettiin verovapautta nauttivien rälssimiesten aseiden ja ratsujen kunto. Suomessa tällainen katselmustilaisuus pidettiin Turussa. Kuninkaankaaren 11 pykälän mukaan kilvenkatselmus tuli järjestää joka vuosi kahdeksantena päivänä Pietarin päivän jälkeen. Näyttää kuitenkin siltä, ettei katselmuksia pidetty säännöllisesti eikä niin laajasti kuin laki määräsi. ==Lähteet== Luokka:Ruotsin keskiaika Luokka:Suomen keskiaika Luokka:Turun keskiaika * Luokka:Heraldiikka
Philip Springer

Philip Springer (s. 1926 New York) on yhdysvaltalainen lauluntekijä. Hänet tunnetaan varsinkin joululaulusta Santa Baby, jonka hän teki vuonna 1953 alun perin Eartha Kittille.Maddy Shaw Roberts, 94-year-old ‘Santa Baby’ composer plays Moonlight Sonata for daughter’s birthday Classic FM 3.12.2020, viitattu 14.8.2024 Tzach Yoked, This 95-year-old Jewish Composer Birthed Xmas Classic 'Santa Baby' Haaretz 23.12.2021, viitattu 14.8.2024 Springer teki uransa aikana lauluja muun muassa Frank Sinatralle, Dusty Springfieldille ja Elvis Presleylle. Santa Baby pysyi suurimpana hittinä. Siitä ovat tulkintoja tehneet myöhemmin muiden muassa Kylie Minogue, Taylor Swift, Robbie Williams ja Madonna. Springerin tytär Tamar Springer pääsi myöhemmin Tamir Music -kustantamon johtajaksi ja tuotti vuonna 1999 isänsä konserttimusikaalin The Bells of Notre Dame. == Lähteet == Luokka:Yhdysvaltalaiset lauluntekijät Luokka:Vuonna 1926 syntyneet Luokka:Elävät henkilöt
Riipputorni

Riipputorni eli satulatorni on varsinkin myöhäiskeskiajalla ja renessanssin aikana rakennuksiin tehty seinäpinnasta ulkoneva, pieni tornimainen rakennelma, jossa on ikkunoita ja erillinen vesikatto. Riipputornille on tunnusomaista, ettei se ulotu maahan saakka, vaikka se saattaa olla usean kerroksen korkuinen. Se voi sijaita talon pääjulkisivussa, rakennuksen kulmassa ja linnoissa joskus muurin harjalla. Riipputorni voi olla tuettu seinään konsoleilla tai joskus myös maahan pilasterin välityksellä. Riipputorneja alettiin tehdä rakennuksiin jälleen 1800-luvun lopulla. ==Lähteet== Luokka:Arkkitehtuurin käsitteet
Fetiaali

Fetiaalit () oli muinaisroomalainen pappiskollegio, jonka tehtävänä oli huolehtia valtioiden väliseen kanssakäymiseen liittyvistä uskonnollisista menoista. Monimutkaisia uskonnollisia toimituksia tarvittiin, kun Rooman valtio julisti sodan, solmi rauhan tai vahvisti sopimuksen. Alkuaan tähän ryhmään kuului 20 jäsentä, jotka oli valittu eliniäksi tehtävään ylhäisten perheiden joukosta. Sopimusten vahvistamiseen liittyvässä rituaalissa fetiaalien oli tapana liikkua pareittain niin, että verbenarius kulki kantaen mukanaan kotikaupungin symbolina toimivaa mätästä, joka oli otettu Rooman Capitoliumilta. Parin toinen osapuoli, pater patratus, luki sopimuskaavan. Kun sopimus oli solmittu, uhrattiin porsas piikiviveitsellä. Sodanjulistukseen liittyvissä menoissa fetiaalit siirtyivät vihollisen alueelle tekemään selkoa tilanteesta ja vakuuttamaan näkökantansa oikeutusta. Jos vihollinen ei suostunut sopimaan asiaa ja Rooman kansankokous katsoi sodan tarpeelliseksi, fetiaalien tehtävänä oli heittää vertauskuvallinen keihäs vihollisen maaperään sodan alkamisen merkiksi. Myöhemmin sodanjulistusmenoista tuli vielä symbolisempi tapahtuma, kun Rooman kaupungin läheltä valittiin alue, joka edusti vihollisen maaperää, jonne keihäs tuli heittää. Sodanjulistusmenot olivat roomalaisille tärkeitä, sillä sodan syyn tuli olla heidän mielestään oikeutettu, jotta sotaa voitiin kutsua oikeudenmukaiseksi sodaksi (bellum iustum). Fetiaaleja vastaavat virkamiehet olivat yleisiä muinaisen Italian alueella ja heidän toiminnastaan on todisteita niinkin myöhään kuin 300-luvulla jälkeen ajanlaskun alun. ==Lähteet== Luokka:Rooman valtakunta
Lo-fi

Lo-fi tai lofi (< "low fidelity", ) on musiikkigenre, jossa musiikkiin on jätetty epätarkkuuksia. Myös äänenlaatu voi olla huonompi ja musiikin tekoon käytetyt laitteet harrastelijamaisempia.Ensimmäisen kerran lo-fin tyylistä musiikkia julkaistiin vuonna 1967 Beach Boys -yhtyeen Smiley Smile -albumilla. 2020-luvulla lo-fi tarkoittaa ehkä ennen kaikkea rentoa elektronista musiikkia, johon on yhdistetty hip-hop-rytmejä ja hidas rumpukomppi. Kappaleessa voi myös olla jazz-tyylisiä elementtejä ja erilaisia ääniefektejä, kuten ulkoa kuuluvia ääniä. Tyylin on tarkoitus olla rauhallinen ja rentouttava. == YouTube == Suosiota lo-fi alkoi kasvattaa vuodesta 2013 lähtien, kun videopalvelu YouTube antoi käyttäjilleen mahdollisuuden tehdä suoria lähetyksiä. Moni lo-fi-artisti alkoi tuolloin lähettää jatkuvaa videota, jossa soi heidän musiikkiaan. YouTubessa on paljon videoita, joissa soitetaan lo-fi-musiikkia ja joiden taustakuvana on animea. Animen yhdistäminen lo-fiin on peräisin Samurai Champloo -animesta, jonka ääniraidassa soitettiin Nujabesin säveltämää lo-fia. Yksi tunnetuimmista lo- fi-lähetyksistä alkoi vuonna 2017, ja siinä taustalla on anime-tyylillä piiretty tyttö opiskelemassa kodinomaisessa ympäristössä. == Lähteet == Luokka:Musiikin tyylilajit
Bremangerin kirkko

Bremangerin kirkko () on Bremangerin kunnassa Vestlandin läänissä Norjassa sijaitseva puinen pitkäkirkko vuodelta 1914. ==Lähteet== ==Aiheesta muualla== Luokka:Norjan puukirkot Luokka:Bremanger
Ålfotenin kirkko

Ålfotenin kirkko () on Bremangerin kunnassa Vestlandin läänissä Norjassa sijaitseva puinen pitkäkirkko vuodelta 1678. ==Lähteet== ==Aiheesta muualla== Luokka:Norjan puukirkot Luokka:Bremanger
Rugsundin kirkko

Rugsundin kirkko () on Bremangerin kunnassa Vestlandin läänissä Norjassa sijaitseva puinen pitkäkirkko vuodelta 1838. ==Lähteet== ==Aiheesta muualla== Luokka:Norjan puukirkot Luokka:Bremanger
Frøyan kirkko

Frøyan kirkko () on Bremangerin kunnassa Vestlandin läänissä Norjassa sijaitseva puinen pitkäkirkko vuodelta 1865. ==Lähteet== ==Aiheesta muualla== Luokka:Norjan puukirkot Luokka:Bremanger
Davikin kirkko

Davikin kirkko () on Bremangerin kunnassa Vestlandin läänissä Norjassa sijaitseva puinen pitkäkirkko vuodelta 1886. ==Lähteet== ==Aiheesta muualla== Luokka:Norjan puukirkot Luokka:Bremanger
Midtgulenin kirkko

Midtgulenin kirkko () on Bremangerin kunnassa Vestlandin läänissä Norjassa sijaitseva puinen pitkäkirkko vuodelta 1904. ==Lähteet== ==Aiheesta muualla== Luokka:Norjan puukirkot Luokka:Bremanger
Svelgenin kappeli

Svelgenin kappeli () on Bremangerin kunnassa Vestlandin läänissä Norjassa sijaitseva betoninen pitkäkirkko vuodelta 1960. ==Lähteet== ==Aiheesta muualla== Luokka:Norjan kivikirkot Luokka:Bremanger
Berlen kirkko

Berlen kirkko () on Bremangerin kunnassa Vestlandin läänissä Norjassa sijaitseva betoninen pitkäkirkko vuodelta 1977. ==Lähteet== ==Aiheesta muualla== Luokka:Norjan kivikirkot Luokka:Bremanger
Norsk Tjenestemannslag

Norsk Tjenestemannslag (lyh. NTL) on norjalainen ammattiliitto, joka kuuluu keskusjärjestö LO:hon. Se on perustettu vuonna 1947 ja sillä oli noin 56 000 jäsentä vuonna 2023. Useimmat heistä ovat valtion työntekijöitä. ==Lähteet== ==Aiheesta muualla== Luokka:Norjalaiset ammattiliitot
Karoliinanruusu

Karoliinanruusu (Rosa carolina) on ruusujen sukuun kuuluva kasvilaji. Se esiintyy pensaana, joka kukkii touko–heinäkuussa. == Levinneisyys ja elinympäristö == Karoliinanruusua tavataan Pohjois-Amerikan itäpuolella luonnonvaraisena, minkä lisäksi sitä on istutettu Eurooppaan. Yhdysvalloissa karoliinanruusua esiintyy läänteenpäin aina Texasiin asti ja pohjoiseen Nebraskaan, Minnesotaan ja Iowaan asti. Sitkä kasvaa antromeerialueilla, niityillä, pelloilla sekä metsissä. == Ulkonäkö == Karoliinanruusupensas kasvaa korkeudeltaan ja leveydeltään korkeintaan 1,5-metriseksi. Sen kukat ovat väriltään joko vaalanpunaisia tai valkoisia, ja kooltaan 2,5–7,5 senttimetriä. Sen lehdet ovat väriltään kullankeltaisia, muodoltaan puikeita ja lehdykät ovat kooltaan noin 5 senttimetriä pitkiä ja 2,5 senttimetriä leveitä. == Lähteet == Luokka:Ruusut
Pšav-Khevsuretin kansallispuisto

Pšavi-Khevsuretin kansallispuisto () on luonnonsuojelualue Georgiassa Mtskheta-Mtianetin alueella. Puisto on perustettu vuonna 2014. WWF oli osallisena sen perustamisessa. Se muodostaa yhdessä Tušetin ja Kazbegin kansallispuistojen kanssa kokonaisuuden, joka on tärkeä erityisesti eläinlajien suojelulle. Puistossa elävät ainakin besoaarivuohi, itäkaukasianvuohi ja isokauris, mahdollisesti myös leopardi, karhu, ilves ja susi. == Lähteet == Luokka:Georgian kansallispuistot
Aksel Møller

Aksel Møller (1. tammikuuta 1906 Asminderød – 20. maaliskuuta 1958 Frederiksberg) oli tanskalainen konservatiivisen kansanpuolueen poliitikko, joka oli kansankäräjien jäsen vuosina 1939–1958 ja Tanskan sisä- ja asuntoministeri 1950–1953. Hän toimi myös kahteen otteeseen Frederiksbergin pormestarina. Møllerin veli Poul Møller oli niin ikään konservatiivisen kansanpuolueen poliitikko. ==Lähteet== ==Aiheesta muualla== * Aksel Møller Tanskan kansankäräjien verkkosivuilla Luokka:Tanskan sisäministerit Luokka:Tanskan pormestarit Luokka:Vuonna 1906 syntyneet Luokka:Vuonna 1958 kuolleet
Thage G. Peterson

Thage Gerhard Peterson (s. 24. syyskuuta 1933) on ruotsalainen sosiaalidemokraattinen poliitikko, joka on urallaan istunut valtiopäivillä vuosina 1971–1998, toiminut niiden puhemiehenä 1988–1991 ja ollut muun muassa Ruotsin elinkeinoministeri 1982–1988 sekä puolustusministeri 1994–1997. ==Teoksia== * Resan mot Mars (1999) * Resan till Berg – Ska hela Sverige leva? (2000) * Olof Palme som jag minns honom (2002) ==Lähteet== ==Aiheesta muualla== * Thage G. Peterson Ruotsin valtiopäivien verkkosivuilla Luokka:Ruotsin valtiopäivien puhemiehet Luokka:Ruotsin kansanedustajat Luokka:Ruotsin oikeusministerit Luokka:Ruotsin puolustusministerit Luokka:Ruotsin sosiaalidemokraattisen työväenpuolueen poliitikot Luokka:Vuonna 1933 syntyneet Luokka:Elävät henkilöt
Jelena Grigorjeva

Jelena Grigorjeva (; 1979 – 21. heinäkuuta 2019 Pietari) oli venäläinen seksuaali- ja sukupuolivähemmistöjen oikeuksia ajanut kansalaisaktivisti.Amy Woodyatt, Darya Tarasova, An LGBT activist murdered in Russia had previously received death threats, friends and campaigners say CNN 23.7.2019, viitattu 14.8.2024 Russian LGBT activist Yelena Grigoryeva murdered in St Petersburg BBC 23.7.2019, viitattu 14.8.2024 Grigorjeva oli yksi näkyvimmistä Venäjällä pysyneistä Pietarin oppositioaktivisteista.Matthew Luxmoore, A Grim Death, A Confession -- But No Closure In Russian LGBT Activist's Killing Radio Free Europe/Radio Liberty 18.9.2019, viitattu 14.8.2024 Seksuaali- ja sukupuolivähemmistöjen oikeuksien puolustamisen lisäksi hän muun muassa vastusti Krimin miehittämistä ja vankien huonoa kohtelua. Grigorjeva pidätettiin seksuaali- ja sukupuolivähemmistöjen syrjintää vastustaneessa mielenosoituksessa 17. huhtikuuta 2019.Tim Fitzsimons, Russian LGBTQ activist is killed after being listed on gay-hunting website NBC News 23.7.2019, viitattu 14.8.2024 Grigorjeva kuoli henkirikoksen uhrina; ruumis löydettiin läheltä hänen asuntoaan. Häntä oli puukotettu kasvoihin ja vartaloon vähintään kahdeksan kertaa. Lisäksi kaulassa oli kuristusjälkiä. Poliisi kiisti nopeasti epäilyt viharikoksesta. 26. heinäkuuta 2019 poliisi esitti Grigorjevan joutuneen tapetuksi riideltyään humalassa tutun kanssa. Kaksi epäiltyä pidätettiin pian, mutta molemmat vapautettiin. 31. heinäkuuta poliisilla oli kolmas epäilty: 28-vuotias mies, jonka viranomaiset kertoivat kaksi päivää myöhemmin tunnustaneen. Venäjän tutkintakomitea julkaisi 2. elokuuta 2019 surmapaikalta otetuksi väitetyn videon, jossa epäilty sanoi Grigorjevan loukanneen häntä ja hänen tappaneen tämän menetettyään hermonsa humalassa. Grigorjevan tiedot oli julkaistu joitain päiviä ennen murhaa sivustolla, jossa tarjottiin palkkioita homo- ja biseksuaalien sekä transsukupuolisten ”metsästäjille”. Grigorjeva oli arvellut joutuvansa tapetuksi. Toisen aktivistin mukaan hän oli aiemminkin ollut väkivallan uhrina ja saanut usein tappouhkauksia.Sasha Ingber, Russian LGBT Activist Is Found Dead; Friends Say She Was Threatened NPR 23.7.2019, viitattu 14.8.2024 Poliisi vahvisti toistuvat uhkaukset, mutta väitti, etteivät ne vaikuttaneet henkeä uhanneilta ja olivat tulleet Grigorjevan tuntemilta ihmisiltä. == Lähteet == Luokka:Venäläiset ihmisoikeusaktivistit Luokka:Venäläiset henkirikosten uhrit Luokka:Seksuaali- ja sukupuolivähemmistöjen oikeuksia ajaneet aktivistit Luokka:Vuonna 1979 syntyneet Luokka:Vuonna 2019 kuolleet
Kalevi Laalo

Kalevi Laalo (19. maaliskuuta 1943 Kirvu – 4. elokuuta 2024 Lahti) oli suomalainen kuvittaja ja pilapiirtäjä, joka käytti taiteilijanimeä Kerberos. Hänen pilapiirroksiaan julkaistiin 30 vuoden ajan Etelä-Suomen Sanomissa ja Satakunnan Kansassa. Laalo julkaisi myös yritys- ja yhdistyshistoriikkeja. Kirvun Ojajärvessä syntynyt Laalo joutui evakkoon jatkosodan jälkeen ja varttui Laviassa. Myöhemmin hän asui pitkään Nastolassa. Laalon ensimmäiset pilapiirrokset julkaistiin sosialidemokraattisessa Kansan Lehdessä, jossa hän aloitti kesätoimittajana vuonna 1963. Myöhemmin Laalo työskenteli muun muassa Suomen Kuorma-autoliiton ja Askon tiedotuspäällikkönä, kunnes siirtyi päätoimiseksi pilapiirtäjäksi vuonna 1992. Etelä-Suomen Sanomien ja Satakunnan Kansan ohella Laalon piirroksia ilmeistyi viiden vuoden ajan myös kokoomuksen puoluelehdessä Nykypäivässä. == Teoksia == * * * * * * * * * * * * == Lähteet == Luokka:Suomalaiset pilapiirtäjät Luokka:Suomalaiset kuvittajat Luokka:Suomalaiset tietokirjailijat Luokka:Vuonna 1943 syntyneet Luokka:Vuonna 2024 kuolleet
Stellan Bengtsson

Stellan Bengtsson (s. 26. heinäkuuta 1952 Slöinge) on ruotsalainen pöytätennispelaaja. Hän voitti vuonna 1971 ensimmäisenä ruotsalaisena lajissaan maailmanmestaruuden yksinpelissä. Kaksinpelissä hänestä tuli maailmanmestari vuonna 1973 yhdessä Kjell Johanssonin kanssa. Hän on lisäksi voittanut yksinpelissä Euroopan mestaruuden 1972, MM-pronssia 1981, EM- pronssia 1970 ja 1980 sekä Ruotsin mestaruuden seitsemän kertaa. Kaksinpelissä hänellä on lisäksi useita mitaleja. Lopetettuaan kilpauransa 1980-luvulla hän ryhtyi valmentajaksi ja asuu nykyisin Yhdysvalloissa. ==Lähteet== ==Aiheesta muualla== Luokka:Ruotsalaiset pöytätennispelaajat Luokka:Vuonna 1952 syntyneet
Laurie Bristow

Sir Laurence Stanley ”Laurie” Bristow KCMG (s. 23. marraskuuta 1963) on brittiläinen diplomaatti.Transcript of interview: Sir Laurence Bristow Churchill Archives Centre, viitattu 15.8.2024 Bristow on lähtöisin Colchesteristä. Hän opiskeli Cambridgen yliopiston Trinity Collegessa englannin kieltä. Hän väitteli filosofian tohtoriksi Ezra Poundia ja fasismia koskeneella väitöskirjalla. Bristow aloitti diplomaattiuransa vuonna 1990.Sir Laurie Bristow KCMG Hughes Hall, viitattu 15.8.2024 Hän oli suurlähettiläs Azerbaidžanissa vuosina 2004–2007, Venäjällä vuosina 2016–2020 ja Afganistanissa kesäkuusta marraskuuhun 2021.Sir Laurie Bristow KCMG Gov.uk, viitattu 15.8.2024 Bristow oli myös varasuurlähettiläs Venäjällä vuosina 2007–2010. Lokakuussa 2022 hänestä tuli Hughes Hallin puheenjohtaja. Bristow on usein kirjoittanut ja ollut puhujana Venäjää koskevista aiheista sekä laajasti kansallisen ja kansainvälisen turvallisuuden kysymyksistä. Hänet lyötiin ritarikomentajaksi vuonna 2019. Hän on naimisissa ja hänellä on kaksi poikaa. == Lähteet == Luokka:Brittiläiset diplomaatit Luokka:Suurlähettiläät Luokka:Vuonna 1963 syntyneet Luokka:Elävät henkilöt
Uuden-Seelannin ralli 1995

Uuden-Seelannin ralli 1995 (viralliselta nimeltään 26. Smokefree Rally New Zealand) oli rallin maailmanmestaruussarjan kilpailu kaudella 1995. Kilpailu järjestettiin 27.-30\. heinäkuuta 1995. Kilpailu oli kauden viides ja erikoiskokeiden yhteispituus oli (suunniteltu pituus oli ). Carlos Sainz joutui jättämään kilpailun väliin loukkaannuttuaan maastopyöräonnettomuudessa. == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Colin McRae Derek Ringer Subaru Impreza 555 5:33.06 0.0 2\. Didier Auriol Denis Giraudet Toyota Celica GT-Four (ST205) 5:33.50 +0.44 3\. Juha Kankkunen Nicky Grist Toyota Celica GT-Four (ST205) 5:34.15 +1.09 4\. Armin Schwarz Klaus Wicha Toyota Celica GT-Four (ST205) 5:34.51 +1.45 5\. Kenneth Eriksson Staffan Parmander Mitsubishi Lancer Evo III 5:35.38 +2.32 6\. François Delecour Catherine François Ford Escort RS Cosworth 5:37.30 +4.24 7\. Possum Bourne Tony Sircombe Subaru Impreza 555 5:42.01 +8.55 8\. Neil Allport Graig Vincent Ford Escort RS Cosworth 5:54.47 +21.41 9\. Jorge Recalde Martin Christie Mitsubishi Lancer Evo II 5:57.45 +24.39 10\. Rui Madeira Nuno Rodrigues da Silva Mitsubishi Lancer Evo II 5:58.16 +25.10 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com erikoiskokeet kartalla Luokka:MM-rallikausi 1995 Luokka:Uuden- Seelannin ralli
Kansainvälinen Punainen Apu

Kansainvälinen Punainen Apu (myös Kansainvälinen puna-apu, yleisesti käytetty lyhenne MOPR, Kansainvälinen vallankumouksellisten avustusjärjestö, , Meždunarodnaja organizatsija pomoštši bortsam revoljutsii) oli vuosina 1922–1937 toiminut avustusjärjestö, joka keskittyi vasemmistolaisten poliittisten vankien avustus- ja tukitoimintaan. Järjestöstä käytetään usein sen neuvostoliittolaisen osaston lyhennettä MOPR. == Historia == Päätös järjestön perustamisesta tehtiin Kominternin neljännessä kongressissa vuonna 1922, jossa aloitteen tekivät hallituksensa vainoamat puolalaiset kommunistit. MOPR:lla oli parhaimmillaan 73 jäsenjärjestöä eri puolilla maailmaa ja Neuvostoliiton ulkopuolella noin 1,2 miljoonaa jäsentä. MOPR masinoi maailmanlaajuisia kampanjoita muun muassa Saccon ja Vanzettin tapauksen, Scottsboro Boysin, Marinus van der Lubben, Ernst Thälmannin, Antonio Gramscin ja Toivo Antikaisen tueksi. Järjestön toiminta lakkasi 1930-luvun lopussa. Suomeen perustettiin vuonna 1925 MOPR:n tuella valtiollisten vankien huoltoyhdistyksiä, joiden lakkauttamisen jälkeen vuosina 1930-1935 järjestön suomalaisena osastona toimi Suomen Punainen Apu. == Puheenjohtajat == *Julian Marchlewski (1922–1925) *Clara Zetkin (1925–1927) *Jelena Stasova (1927–1937) == Lähteet == == Aiheesta muualla == Luokka:Avustusjärjestöt
Skitsofasismi

Skitsofasismi on historioitsija Timothy Snyderin käyttöön ottama käsite. Se viittaa fasismiin, jonka kannattaja kutsuu vihollisiaan fasisteiksi. Snyder on käyttänyt tästä esimerkkinä Vladimir Putinin hallitseman Venäjän virallista retoriikkaa.Jade McGlynn, suom. Kyösti Karvonen: Venäjän sota (Docendo), ISBN 978-952-382-658-8, s. 223-224 Timothy Snyderin mukaan skitsofasistinen retoriikka noudattelee kansallissosialismin aikaista suositusta kertoa niin suuri ja törkeä valhe, että sen vastustaminen on useimmille psyykkisesti liikaa. Tutkija Mikhail Epstein kuvaili Ukrainan sodan taustalla olevaa ideologiaa skitsofasismiksi, joka sulattaa yhteen keskenään ristiriitaisia aineksia, kuten vanhanaikaisia myyttejä, sovinismia, ksenofobiaa, korruptiota ja kyynisyyttä. Epstein pitää skitsofasismi-termin perusmerkityksenä fasismia fasismin vastaisen taistelun kaapuun kätkeytyneenä. Hän on käyttänyt termiä käsitellessään laajemmin syvää ambivalenssia, joka hänen mukaansa on Venäjälle perinteistä ja ilmenee muun muassa kyselytuloksissa, jotka osoittavat samanaikaista halua ystävyyteen Ukrainan kanssa ja tukea hyökkäyssodalle Ukrainaa vastaan.Mikhail Epstein, Schizophrenic fascism: on Russia’s war in Ukraine Studies in East European Thought 2022, viitattu 15.8.2024 (Vapaasti luettava) Snyder käsittelee aihetta kirjassaan The Road to Unfreedom (suom. Tie epävapauteen, Siltala 2019), jonka Salla Nazarenko arvioi myönteisesti artikkelissaan Ulkopolitiikka-verkkojulkaisussa. Hänen mukaansa teos "tarjoaa läpileikkauksen maailman tilasta" ja katsoo Snyderin termin "skitsofasismi" kuvaavan erinomaisesti Venäjällä vallitsevaa käsitteiden sekaannusta, jossa fasistisia näkemyksiä edustavat tahot nimittelevät vastustajiaan fasisteiksi.Salla Nazarenko, Nykyajan ruumiinavaus, Ulkopolitiikka 7.12.2018, viitattu 15.8.2024 == Kritiikki == Jade McGlynn kritisoi skitsofasismin käsitettä siitä, että se lukittautuu toiseen maailmansotaan keskittyvään maailmankuvaan, joka McGlynnin mukaan on vahvasti Venäjän toiminnan taustalla. McGlynnin mukaan toisen maailmansodan terminologian mukailu saattaa vahvistaa käsitystä Venäjän oikeudesta sanella ehtoja muille. Hänen mukaansa vuoden 1945 antifasismi on Venäjällä valtavirtaa olevassa maailmankuvassa sulautunut yhteen imperialismiin kuuluvien aluevaatimusten kanssa. == Lähteet == Luokka:Politiikan käsitteet Luokka:Venäjän hyökkäys Ukrainaan 2022
Uuden-Seelannin ralli 1997

Uuden-Seelannin ralli 1997 (viralliselta nimeltään 28. Smokefree Rally New Zealand) oli rallin maailmanmestaruussarjan kilpailu kaudella 1997. Kilpailu järjestettiin 1.-5\. elokuuta 1997. Kilpailu oli kauden yhdeksäs ja erikoiskokeiden yhteispituus oli . == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Kenneth Eriksson Staffan Parmander Subaru Impreza WRC 4:14.11 0.0 2\. Carlos Sainz Luis Moya Ford Escort WRC 4:14.24 +0.13 3\. Juha Kankkunen Juha Repo Ford Escort WRC 4:14.30 +0.19 4\. Richard Burns Robert Reid Mitsubishi Carisma GT 4:15.29 +1.18 5\. Possum Bourne Craig Vincent Subaru Impreza 555 4:20.05 +5.24 6\. Neal Bates Coral Taylor Toyota Celica GT-Four (ST205) 4:25.33 +11.42 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally- Maps.com erikoiskokeet kartalla Luokka:MM-rallikausi 1997 Luokka:Uuden- Seelannin ralli
Mikhail Epstein

Mikhail Epstein (; s. 1950 Moskova) on neuvostoliittolaissyntyinen, vuonna 1990 Yhdysvaltoihin muuttanut kirjallisuustieteilijä ja kulttuurintutkija. Hänet tunnetaan parhaiten venäläisen postmodernismin teoreetikkona.Mikhail N. Epstein Emory, viitattu 15.8.2024 Epstein valmistui Moskovan valtionyliopiston filologian laitokselta vuonna 1972. Hän kohtasi antisemitististä häirintää, uhkailua ja pelottelua Pamjat-liikkeen edustajien taholta, mikä vaikutti muuttamiseen Yhdysvaltoihin. Epstein aloitti vuonna 1991 opettamisen Emory Universityssa. Hän sai National Council for Eurasian and East European Researchin (NCEEER) stipendin myöhäisneuvostoliittolaisen ajan venäläisen ajattelun historian tutkimusta varten vuosille 1992–1994. Epstein on toiminut Emory Universityssa kulttuuriteorian ja venäläisen kirjallisuuden Samuel Candler Dobbs -professorina. Vuosina 2012–2015 hän oli professori ja ensimmäinen johtaja Durhamin yliopiston Centre for Humanities Innovationissa.Mikhail Epstein Emory, viitattu 15.8.2024 Epstein sai vuonna 1991 Pietarissa Andrei Belyi -palkinnon. Vuonna 1995 hän sai Lontoon Institute for Social Inventionsin myöntämän The Social Innovations Awardin kehittämänsä InteLnetin eli Intellectual Networkin ansiosta. Se on luovien ajattelijoiden sähköinen yhteisö, jonka alaisuudessa ovat toimineet muun muassa uusien ideoiden pankki ja intertekstuaalisten kokonaisuuksien kehittämiselle omistettu osio. Epstein on julkaissut kymmeniä kirjoja, joista osa on alun perin julkaistu venäjän kielellä. Hänen teoksiaan on käännetty 26:lle kielelle. Epstein oli vuonna 2017 mukana perustamassa hanketta Filosofia: An Encyclopedia of Russian Thought. == Teoksia == * After the Future: The Paradoxes of Postmodernism and Contemporary Russian Culture (1995) * Transcultural Experiments: Russian and American Models of Creative Communication (Ellen Berryn kanssa, 1999) * Mapping Blank Spaces: On the Future of the Humanities (alun perin venäjäksi, 2004) * The Transformative Humanities: A Manifesto (2012) * Religion after Atheism: New Possibilities for Theology (alun perin venäjäksi, 2013) * From Knowledge to Creativity: How the Humanities Can Change the World (alun perin venäjäksi, 2016) * Poetry and Superpoetry: On the Variety of Creative Worlds (alun perin venäjäksi, 2016) * Russian Postmodernism: New Perspectives on Post-Soviet Culture (A. Genisin ja S. Vladiv-Gloverin kanssa, 2016) * The Irony of the Ideal: Paradoxes of Russian Literature (2017) * A Philosophy of the Possible: Modalities in Thought and Culture (2019) * The Phoenix of Philosophy: Russian Thought of the Late Soviet Period, 1953-1991 (2019) * Ideas Against Ideocracy: Non-Marxist Thought of the Late Soviet Period (1953–1991) (2022) * Primary Concepts: Keys to the Cultural Code (alun perin venäjäksi, 2022) == Lähteet == Luokka:Yhdysvaltalaiset kirjallisuudentutkijat Luokka:Venäläiset kirjallisuudentutkijat Luokka:Kulttuurintutkijat Luokka:Vuonna 1950 syntyneet Luokka:Elävät henkilöt
Uuden-Seelannin ralli 1998

Uuden-Seelannin ralli 1998 (viralliselta nimeltään 29. Rally New Zealand ) oli rallin maailmanmestaruussarjan kilpailu kaudella 1998. Kilpailu järjestettiin 24.-27\. heinäkuuta 1998. Kilpailu oli kauden yhdeksäs ja erikoiskokeiden yhteispituus oli (suunniteltu pituus oli ). == Tulokset == Sija Kuljettaja Kartanlukija Auto Aika Ero Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu Yleiskilpailu 1 Carlos Sainz Luis Moya Toyota Corolla WRC 3:54.57,1 0.0 2\. Didier Auriol Denis Giraudet Toyota Corolla WRC 3:55.01,2 +0.04,1 3\. Tommi Mäkinen Risto Mannisenmäki Mitsubishi Lancer Evo V 3:56.40,8 +1.43,7 4\. Juha Kankkunen Juha Repo Ford Escort WRC 3:57.03,8 +2.06,7 5\. Colin McRae Nicky Grist Subaru Impreza WRC 3:58.47,5 +3.50,4 6\. Piero Liatti Fabrizia Pons Subaru Impreza WRC 3:59.25,2 +4.28,1 Lähde: Lähde: Lähde: Lähde: Lähde: Lähde: Lähde: == Lähteet == == Aiheesta muualla == * Rally-Maps.com erikoiskokeet kartalla Luokka:MM-rallikausi 1998 Luokka:Uuden-Seelannin ralli
Rusitš-ryhmä

Rusitš-ryhmä () on venäläinen uusnatsistinen puolisotilaallinen ryhmä, joka on taistellut Ukrainan sodassa Venäjän asevoimien rinnalla. Se on liitetty myös Venäjän sotatoimiin Lähi-idässä ja Afrikassa.Who is Task Force Rusich – the ‘neo-Nazi paramilitary group’ sanctioned by OFAC yesterday? TRM Insights 16.9.2022, viitattu 15.8.2024 Rusitš-ryhmän perustivat kesällä 2014 Aleksei Miltšakov ja Jan Petrovski. Ryhmä ja sen johtajat asetettiin pakotteiden kohteiksi Yhdysvalloissa, Euroopan unionissa, Australiassa, Kanadassa ja Sveitsissä. Rusitš-ryhmä tuli tunnetuksi brutaaliudesta sekä natsisymboliikan käytöstä. Sen osuutta sotarikoksiin on tutkittu kansainvälisesti. Lokakuussa 2022 Rusitš-ryhmä vaati Telegramissa sotavankien kiduttamista ja tappamista. Joukkojen edustajien mukaan Venäjän viranomaiset yrittivät myöhemmin painostaa heitä poistamaan julkaisun, mutta he uhmasivat käskyä. Rusitš-ryhmällä on väitetty olleen yhteyksiä Wagner-ryhmään.Isabel van Brugen, Russian Neo-Nazi Unit Defying Putin's Orders To Cover Up 'War Crimes' Newsweek 27.2.2024, viitattu 15.8.2024 Rusitš-ryhmä on yhdistetty satanistiryhmä Order of Nine Anglesiin (ONA). Contando Estrelas -sanomalehden mukaan ONA on yhdistetty rituaalimurhiin Venäjän Karjalassa, johon Rusitš-joukkoja on sijoitettu. == Lähteet == Luokka:Puolisotilaalliset järjestöt Luokka:Venäjän hyökkäyksessä Ukrainaan osalliset sotilasyksiköt Luokka:Uusnatsismi
Atlantis Studios

Atlantis Studios on Tukholmassa, Karlbergsvägen-kadun varrella sijaitseva äänitysstudio. Sen alkuperäinen nimi oli Metronome Studios, ja muun muassa Abba levytti siellä uransa alussa. Studion paikalla oli alun perin huhtikuussa 1941 avattu elokuvateatteri. Sen toiminta päättyi vuonna 1959, minkä jälkeen tilat osti levy-yhtiö Metronome, joka rakennutti sinne musiikkistudion. == Lähteet == == Aiheesta muualla == * Atlantis Studios, Stockholm (Soundonsound.com) * 6 Echo Chambers That Shaped the Sound of Pop Music (Reverb.com) Luokka:Musiikkistudiot Luokka:Tukholman rakennukset ja rakennelmat Luokka:Ruotsin musiikki
Nokia 3210 (2024)

Nokia 3210 (2024) on HMD Globalin toukokuussa 2024 julkistama matkapuhelin. Puhelimessa on 2,4 tuuman näyttö, Series 30+ -käyttöjärjestelmä, FM-radio ja microSD-muistikorttipaikka. Tallennustilaa on 128 megatavua ja keskusmuistia 64 megatavua. Kameran tarkkuus on kaksi megapikseliä, ja akun kapasiteetti on 1 450 milliampeerituntia. == Lähteet == == Aiheesta muualla == *Nokia 3210 (2024) HMD Globalin sivuilla 3210 (2024) 3210 (2024) Luokka:Vuoden 2024 matkapuhelimet
Asuka

Asuka voi tarkoittaa seuraavia: * Asuka, kaupunki Japanissa, pääkaupunkina 600-luvulla * Asuka-kausi, ajanjakso Japanin historiassa vuosina 538-710 * Asuka, Japanin miehittämätön tutkimusasema Etelämanterella * Asuka-nimisiä henkilöitä: ** Asuka, oik. Kanako Urai (s. 1981), japanilainen showpainija ** Asuka Cambridge (s. 1993), japanilainen pikajuoksija ** Asuka Fukuda (s. 1984), japanilainen laulaja, Morning Musume -yhtyeen jäsen ** Asuka Hinoi (s. 1991), japanilainen laulaja, Hinoi Team -yhtyeen perustaja ** Asuka Ōta, japanilainen videopelisäveltäjä * kuvitteellisia henkilöitä: ** Asuka Kazama, Tekken-pelisarjan hahmo. ** Asuka Langley-Sōryū, yksi Neon Genesis Evangelion- animesarjan päähenkilöistä.
Civilization VII

Sid Meier's Civilization VII (yleisesti Civilization VII tai Civilization 7) on Firaxis Gamesin kehittämä vuoropohjainen strategiapeli. Peli julkaistiin 11. helmikuuta . Peli kuuluu Civilization-pelisarjaan. Aiemmista sarjan julkaisuista poiketen peli julkaistaan myös konsoleille samaan aikaan tietokonejulkaisun kanssa. Pelin ensimmäinen traileri esitettiin 21. elokuuta Gamescomin avajaisten yhteydessä. == Lähteet == Luokka:Vuoden 2025 videopelit Luokka:Civilization-pelit
Kolmastoista huhtikuuta

Kolmastoista huhtikuuta on Vesa-Matti Loirin 1. marraskuuta 2024 julkaistu livealbumi. Albumi nauhoitettiin keväällä 2018 G Livelabissa Helsingissä. == Kappaleet == === CD1 === # # # # # # # # # === CD2 === # # # # # # # # # == Kokoonpano == * Vesa-Matti Loiri - laulu, huuliharppu * Peter Lerche - kitara, sovitukset ==Lähteet== Luokka:Vuoden 2024 konserttitallenteet Luokka:Vesa- Matti Loirin albumit
Krunefossen

Krunefossen on vesiputous Norjassa, Strynin kunnassa. Se on Kruneelvan varrella, Sogn og Fjordanessa, Kjendalenin päässä Lovatnetin seudulla. Sen kokonaiskorkeus on noin 485 metriä. Putouksen välillä on useita sarjoja ja loppuosassa se jakautuu kahtia. Putouksesta on parhaiten nähtävissä alaosa, joka on korkeudeltaan noin 160 metriä. Lähistöllä sijaitsevia muita vesiputouksia ovat Høysteinfossen, Ramnefjellsfossen, Huldrefossen, Tinjefjellfossen ja Kapefossen. Krunefossen saa alkunsa Jostefodin jäätiköltä. 2016–2019 jäätikön eteläosa siirtyi ja tämän myötä vesi alkoi virrata kahtena virtana. == Lähteet == Luokka:Norjan vesiputoukset
Eva (kappale)

Eva on suomalaisyhtye Nightwishin kappale ja single albumilta Dark Passion Play. Single julkaistiin 25. toukokuuta 2007, ja sen pystyi lataamaan ainoastaan internetistä. "Eva" on Nightwishin ensimmäinen kappale, jossa lauloi Anette Olzon. "Evan" kansikuva julkaistiin 16. toukokuuta, ja lyhyt näyte kappaleesta 23. toukokuuta. Nightwish ilmoitti lähettävänsä kaikki singlen tuotot hyväntekeväisyyteen. Single nousi Suomessa latauslistan ensimmäiselle sijalle, ja singlelistan 14. sijalle. == Kappaleet == == Kokoonpano == * Anette Olzon – laulu * Tuomas Holopainen – koskettimet * Emppu Vuorinen – kitara * Marko Hietala – basso * Jukka Nevalainen – rummut == Lähteet == Luokka:Vuoden 2007 kappaleet Luokka:Nightwishin kappaleet
Harjaravut

Harjaravut (Atyidae) on katkarapuihin kuuluva äyriäisheimo. Heimon lajeja elää kaikilla mantereilla makeissa vesissä. Useita niistä pidetään myös akvaarioissa. == Lajit ja anatomia == Harjaravut on hyvin runsaslajinen heimo. Siihen kuuluu 39–42 sukua ja vähintään 469 lajia. Esimerkiksi Caridina-suvussa on ainakin 290 lajia. Heimon lajit kasvavat useimmiten 2–6 cm pitkiksi, mutta esimerkiksi Atya-suvun lajit voivat olla yli 10 cm pitkiä. Tunnusomainen piirre heimon ravuille on ensimmäisten raajojen hyvin pitkät sukaset, jotka ovat kimppuina. Ruumiinmuodoltaan harjaravut ovat kyljistään litteitä. Harjarapujen selkäkilvessä saattaa olla harjanteita, ja kaikilla lajeilla ei ole otsapiikkiä. Uimajalkojen päässä on myös sukaskimppu. == Levinneisyys ja elintavat == Harjarapujen levinneisyysalue on erittäin laaja. Niitä tavataan Etelä- ja Kaakkois-Euroopassa, Aasiassa, Australiassa, Afrikassa sekä Keski- ja Etelä-Amerikassa. Ne elävät lauhkeissa tai lämpimissä järvissä, lammissa, hitaasti virtaavissa joissa ja maanalaisissa lähteissä. Osa lajeista vaatii murtovettä kehittyäkseen toukista täysikasvuisiksi. Harjarapujen ravintoa ovat levät, bakteerit ja kuollut orgaaninen aines. == Lähteet == Luokka:Kymmenjalkaiset
Sosialidemokraattinen puolueopisto

Sosialidemokraattinen puolueopisto oli vuosina 1911-1913 toiminut Suomen Sosialidemokraattisen Puolueen puolueopisto. Sen johtajana toimi Otto Wille Kuusinen, joka oli samaan aikaan myös SDP:n puheenjohtajana. == Historia == Ajatus puolueopistosta syntyi vuonna 1906 pidetyssä Oulun puoluekokouksessa, jossa tehtiin päätös kolme kuukautta kestävästä "agitaattoriseminaarista". Hanke nytkähti eteenpäin vasta 1908, jolloin asiaa pohtinut komitea ehdotti seminaarin sijasta erityisen puolueopiston perustamista. Sen tavoitteeksi tuli pelkkien agitaattorien ja matkapuhujien kouluttamisen lisäksi valmentaa puolueen jäseniä muun muassa sanomalehtityöhön sekä työväenjärjestöjen luottamustoimiin. Kurssien kestoksi suunniteltiin kolme kuukautta ja oppilasmääräksi noin 50. Varojen puutteen ja erinäisten muiden ongelmien johdosta puolueopiston ensimmäinen kurssi käynnistyi vasta joulukuussa 1911 Helsingin työväentalon tiloissa. Opiskelijoita ilmoittautui niin paljon, että osallistujia piti karsia valintakokeilla ja näin ensimmäisen kurssin oppilasmääräksi tuli 57. Kurssiaikaa oli lyhennetty kahteen kuukauteen. Ensimmäisen kurssin opettajia olivat O. W. Kuusisen (talousoppi, kansainvälinen työväenliike, valtio-oppi) lisäksi Edvard Gylling (Suomen yhteiskunnan taloudellinen kehitys, maatalous- ja metsäpolitiikka, tilasto- oppi), Herman Saxman (ammatillinen työväenliike), Kaarlo Heinonen (ammatillinen työväenliike), Matti Paasivuori (työväenlainsäädäntö), J. W. Keto (kunnallispolitiikka, finanssioppi), Väinö Hakkila (lakioppi), Vilho Lehokas (puhetaito), N. Vanamo (kirjanpito) ja V. Peltonen (laskento). Puolueopisto ei kyennyt jatkamaan toimintaansa seuraavana syksynä, joten korvaajaksi pidettiin lyhyempiä kursseja kahdeksassa eri vaalipiirissä. Seuraava kolmen kuukauden pituinen kurssi käynnistyi vasta syyskuussa 1913. Kurssi jäi opiston viimeiseksi, kun samana syksynä pidetyssä puoluekokouksessa päätettiin siirtää valistustyön painopiste piiritasolle. Vuonna 1914 syttynyt ensimmäinen maailmansota teki toiminnan jatkossakin mahdottomaksi. == Lähteet == Luokka:Suomen Sosialidemokraattinen Puolue
Apti Alaudinov

Apti Aronovitš Alaudinov (; s. 5. lokakuuta 1973 Stavropol) on venäläinen kenraalimajuri.Outi Jaatinen, Venäläismedia: Tshetsenian johtaja on vakavasti sairas eikä parane – tämä mahdollisesta seuraajasta tiedetään nyt MTV Uutiset 22.4.2024, viitattu 15.8.2024Magnisky-related Designations U.S. Department of the Treasury 29.12.2014, viitattu 15.8.2024 Apti Alaudinov OpenSanctions, viitattu 15.8.2024 Alaudinov on toiminut Ukrainan sodassa tšetšeenien Ahmat- pataljoonan komentajana. Hän osallistui monien Wagner-ryhmän palkkasotilaiden integrointiin Ahmat-pataljoonaan Wagner-ryhmän kapinan jälkeen. Alaudinov sai toiminnastaan Ukrainassa Venäjän federaation sankarin arvonimen.Robert Coalson, Amid Reports Kadyrov Is Ill, Kremlin Mulls What's Next For Chechnya Radio Free Europe/Radio Liberty 23.5.2024, viitattu 15.8.2024 16\. huhtikuuta 2024 Alaudinov asetettiin Vladimir Putinin määräyksellä Venäjän puolustusministeriön sotilaallis-poliittisen osaston varapäälliköksi. Osasto vastaa poliittisesta kuuliaisuudesta asevoimissa. Alaudinov on myös toiminut Tšetšenian varasisäministerinä. == Lähteet == Luokka:Venäjän federaation sankarit Luokka:Venäläiset kenraalit Luokka:Vuonna 1973 syntyneet Luokka:Elävät henkilöt
Matias Petäistö

Matias Petäistö (s. 15.11.1990 Kalajoki) on Suomalainen entinen Maavoimien erikoisjoukkojen sotilas, nykyinen yrittäjä sekä online-kuntovalmentaja. Hän pyörittää Petäistö Coaching -nimistä verkkovalmennukseen pohjautuvaa kuntovalmennus-yritystä. Lisäksi hän omistaa Hiihtokeskus Sveitsin Hyvinkäällä. Hän palveli yhteensä 10 vuotta Suomen maavoimien erikoisjoukoissa Utin jääkärirykmentissä osaston pioneerina sekä varajohtajana. Hänen puolisonsa Anette Petäistö haki avioeroa Petäistöstä yksin tammikuussa 2025. https://www.is.fi/viihde/art-2000010974985.html Vuodesta 2022 alkaen Petäistö nähtiin yhtenä Erikoisjoukot-sarjan kouluttajista yhdessä Janne Lehtosen, Jan Knutin sekä Robin Hendryn kanssa. Porvoossa asuva Matias Petäistö on toimittaja-tietokirjailija Helena Petäistön kummipoika. ==Lähteet== Luokka:Suomalaiset sotilaat Luokka:Vuonna 1990 syntyneet Luokka:Elävät henkilöt
KNDS Deutschland

KNDS Deutschland GmbH & Co, aiemmin Krauss-Maffei Wegmann GmbH & Co. KG eli KMW, on saksalainen puolustusteollisuusyhtiö, jonka kotipaikka on München. Yhtiö kuuluu KNDS-konserniin ja valmistaa monenlaisia aseita ja sotilaskalustoa, kuten panssariajoneuvoja. == Historia == Nykyisen yrityksen juuret ovat Krauss ja Maffei -yrityksistä syntyneessä Krauss-Maffeissa. Krauss-Maffei Wegmann (KMW) syntyi vuonna 1999, kun Krauss-Maffein puolustusalan osasto irrotettiin ja yhdistettiin Wegmann & Co.:n kanssa omaksi uudeksi yhtiökseen. Krauss-Maffei jäi valmistamaan muita tuotteita, kuten ruiskuvalukoneita. Joulukuussa 2015 KMW ja ranskalainen Nexter muodostivat yhdessä uuden holdingyhtiön, KMW+Nexter Defense Systemsin (KNDS), jonka omistivat puoliksi KMW:n yksityisomistajat ja Ranskan valtio. Osana tämän yhtiön uudelleenbrändäämistä KNDS:ksi, muuttui tytäryhtiöidensä KMW:n nimi KNDS Deutschlandiksi ja Nexterin nimi KNDS Franceksi vuonna 2024. Nimet kuvaavat yhtiöiden kotimaita ja juuria. == Tuotteet == Krauss-Maffei, Krauss- Maffei Wegmann ja KNDS Deutschland ovat valmistaneet monenlaista sotilaskalustoa. === Kuvia tuotteista === Leopard 2 A5 der Bundeswehr.jpg|Leopard 2A5 -taistelupanssarivaunu Schützenpanzer Puma der Bundeswehr (49919110048).jpg|Puma-rynnäkköpanssarivaunu Dutch Panzerhaubitz fires in Afghanistan.jpg|PzH 2000 -telahaupitsi ampuu Afganistanissa Gepard 1a2 overview.jpg|Flakpanzer Gepard -ilmatorjuntapanssarivaunu GTK Boxer side.jpg|Boxer-miehistönkuljetusajoneuvo Dingo 2.jpg|ATF Dingo -panssariajoneuvo ESK Mungo (Multicar M30FUMO).jpg|Mungo ESK -panssariajoneuvo Airday-Nordholz 2013 by-RaBoe 119.jpg|Fennek-tiedusteluajoneuvo == Lähteet == == Aiheesta muualla == Luokka:Saksalaiset aseteollisuusyritykset
Paul Letarouilly

Paul Marie Letarouilly (1795–1855) oli ranskalainen arkkitehti. Hänen merkittävintä tuotantoaan ovat kaksi Rooman renessanssiarkkitehtuuria käsittelevää pääteosta Les édifices de Rome moderne (1840–1855, 1868–1874; kolme nidosta kaiverrettuine lehtineen, yksi tekstiä) ja Le Vatican et la basilique de Saint Pierre (1882, kaiverrettuja lehtiä ilman tekstiä).Tietosanakirja 1909, osa 11, Hakusana: Letarouilly, Paul Marie Verkossa ==Lähteet== ==Aiheesta muualla== Luokka:Ranskalaiset arkkitehdit Luokka:Vuonna 1795 syntyneet Luokka:Vuonna 1855 kuolleet
Heinrich Lhotzky

Heinrich Lhotzky (21. huhtikuuta 1850 Claußnitz – 24. marraskuuta 1930 Ludwigshafen, BodenseeLhotzky, Heinrich, Deutsche Biographie ) oli saksalainen uskonnollinen kirjailija. Hän toimi saksalaisten siirtolaisten sielunpaimenena Venäjällä 1885–1901, palasi sitten Saksaan ja alkoi, ensin yhdessä Johannes Müllerin kanssa, toimia kirkollisista muodoista vapaan uskonnollisen elämän hyväksi. Hän julkaisi vuodesta 1905 aikakauslehteä Leben.Tietosanakirja 1909, osa 11, Hakusana: Lhotzky, Heinrich. Artikkeli verkossa ==Teokset== * Die Zukunft der Menschkeit (1907), * Lapsesi sielu (Die Seele deines Kindes, 1910), suom. Yrjö Ora. Gummerus 1912 * Avioliitto ja onni (Das Buch der Ehe, 1910); suomentanut Lauri Pelkonen. Gummerus 1922 ==Lähteet== ==Aiheesta muualla== Luokka:Saksalaiset kirjailijat Luokka:Vuonna 1859 syntyneet Luokka:Vuonna 1930 kuolleet